Rick Mewborn

Richard Lee «Rick» Mewborn (født 28. mars 1965 i Carlsbad, New Mexico, oppvokst i Steamboat Springs, ColoradoTread of Pioneers Museum: Rick Mewborn  (besøkt 20. mars 2016)) er en amerikansk tidligere skihopper som konkurrerte internasjonalt i årene 1983-1988.

I VM i 1985 ble han nummer 38 i storbakken i Innsbruck, 40 i normalbakken i Seefeld, og han var på USAs lag som kom på 5.-plass i lagkonkurransen. Samme år ble han nummer 39 av 44 deltakere i VM i skiflyging i Planica. Året etter ble det 25.-plass i skiflygings-VM i Bad Mitterndorf. I VM i Oberstdorf 1987 ble han nummer 42 i normalbakke, 51 i storbakke og 15 (av 17 lag) for USA i lagkonkurransen. Hans siste internasjonale renn var i normalbakken i OL i Calgary 1988, der han ble nummer 54 av 58 deltakere.

Mewborn deltok i den tysk-østerrikske hoppuka i årene 1984-1988, med 30.-plass i 1985/86 som beste sammenlagtplassering. Den sesongen var også hans beste i verdenscupen, der han ble nummer 26 sammenlagt. Hans beste plassering i enkeltrenn i verdenscupen var 6.-plass i normalbakken i Sapporo 25. januar 1986.

Sammenlagtplasseringer i Hoppuka:
 År 1984/85 1985/86 1986/87 1987/88 Plassering 36 30 78 62

Sammenlagtplasseringer i verdenscupen (poeng til de 15 beste i hvert renn):
 År 1983/84 1984/85 1985/86 1986/87 1987/88 Plassering - 53 26 - -

Rick Mewborn ble nasjonal mester i normalbakke i 1986.Eastern Ski Jumping & Nordic Combined Foundation, Inc.: United States National Ski Jumping Champions, 1981 to present  (besøkt 20. mars 2016) Etter at han la opp som skihopper, har han drevet et gravemaskinfirma i Steamboat Springs, og han har blant annet vært trener i Steamboat Springs Winter Sports Club og på USAs skilandslag. Under OL i 2002 var han fører av prepareringsmaskinen i hoppbakkene i Park City.Steamboat Today: Mewborn selected as Olympic groomer  (5. februar 2002, besøkt 20. mars 2016) Mewborn ble tatt opp i American Ski Jumping Hall of Fame i 2008.The American Ski Jumping Hall of Fame and Museum: American Ski Jumping Hall of Fame - Inductees  (besøkt 20. mars 2016)

 Referanser 

 Hovedkilde 
 Adam Kwieciński: Hoppresultater Rick Mewborn (besøkt 20. mars 2016)

 Eksterne lenker 


Kategori:Skihoppere fra USA
Kategori:Skihoppere under Vinter-OL 1988
Kategori:Deltakere for USA under Vinter-OL 1988
Kategori:Personer fra Routt County i Colorado
Kategori:Personer fra Eddy County i New Mexico